สวัสดีครับ คุณเนื่องจากภรรยาของผม พบว่ามีก้อนเนื้อลักษณะ เป็นก้อนเล็กๆ อยู่ใต้ผิวหนังบริเวณ ข้อศอก ซึ่งตอนแรก ไม่มีความรู้สึก เจ็บปวดอะไรครับ แต่เนื่องจากต้องให้นมบุตร จึงเท้าแขนนาน และเกิดอาการเจ็บและบวมขึ้นมานิดหน่อย (ลักษณะตามลิ้งที่ผมแนบมานี้ครับ)จึงอยากทราบว่า ก้อนเนื้อลักษณะนี้ เป็นอันตรายมั้ยครับ และมีวิธีการรักษาอย่างไรบ้างครับขอบพระครับ
สวัสดีค่ะ จากภาพที่แนบมา ลักษณะนี้ อาจเป็นก้อนไขมันหรือ lipoma หรืออาจเป็นก้อนจากเนื้อเยื่ออื่นๆได้ค่ะโดยทั่วไป จะแนะนำให้สังเกตว่า ก้อนนั้นมีลักษณะแข็งผิดปกติ ก้อนโตเร็ว หรือไม่ หากมีลักษณะดังกว่า ควรรีบไปพบแพทย์เพื่อตรวจหาสาเหตุของก้อนโดยละเอียดอีกทีค่ะแต่หากก้อนโตช้า มีลักษณะนิ่ม สามารถรอดูอาการก่อนได้ค่ะส่วนหากมีการกระทบกระแทกบริเวณก้อนจนเกิดอาการเจ็บหรืออักเสบ สามารถรับประทานยาแก้ปวดพวกพาราเซตามลบรรเทาอาการดูก่อนได้นะคะหากเจ็บมากขึ้น หรือมีอาการผิดปกติอื่นๆ แนะนำไปพบแพทย์เพื่อตรวจดูอาการอีกทีค่ะ